6 Ka jalo, Baebele e rotloetsa Bakeresete jaana: “A re se ikgogomoseng, re gaisana, re fufegelana.” (Bagalatia 5:26) Moaposetoloi Johane o ne a bua ka Mokeresete ka ene yo go lebegang a ne a simolola go nna le boikutlo jo bo ntseng jalo. Johane o ne a re: “Ke ne ka kwalela phuthego sengwe, mme Dioterefese, yo o ratang go nna le maemo a ntlha mo gare ga bone, ga a amogele sepe mo go rona ka tlotlo. Ke gone ka moo e tla reng fa ke tla, ke tla dirang gore go gakologelwe ditiro tsa gagwe tse a tswelelang a di dira, a balabala ka rona ka mafoko a boikepo.” A bo e le seemo se se hutsafatsang jang ne gore Mokeresete a wele mo go sone!—3 Johane 9, 10. Kafa letlhakoreng le lengwe, mo dikarolong tsoopedi tsa Baebele, Jehofa o bolelwa e le Moatlhodi yo o siameng wa batho ba ba tlolang melao ya gagwe le go gobatsa ba bangwe gangwe le gape, ba feteletsa e bile ba sa ikwatlhaye. Mopesalema o ne a bolela jaana: “Baikepi botlhe [Jehofa] o tlaa ba senya.” (Pesalema 145:20) Ka mo go tshwanang, Johane 3:36 e bolela jaana: “Yo o supang tumelo mo go Morwa o na le botshelo jo bo sa khutleng; yo o sa utlweng Morwa ga a kitla a bona botshelo, mme tšhakgalo ya Modimo e ntse mo go ene.”